הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 14, 2016-11-29 12:30

מכלוף מיקי זוהר: שלום לכולם.

מכלוף מיקי זוהר: אני מתכבד לפתוח את הדיון בוועדה לצדק חלוקתי ושוויון חברתי.

מכלוף מיקי זוהר: הנושא שהיום ידון בוועדה הוא תכנית לאומית בתחום התעסוקה – מתן עדיפות לאזורי פריפריה מוכי אבטלה.

מכלוף מיקי זוהר: כמובן שאנחנו מציינים את יום הגליל בכנסת.

מכלוף מיקי זוהר: מהותה של הוועדה הזו ידועה לכולם.

מכלוף מיקי זוהר: זו ועדה שהגיעה כדי לטפל בחוסר השוויון הקיים היום במדינת ישראל בין אזרחי הפריפריה לתושבי המרכז.

מכלוף מיקי זוהר: אמרנו שנעסוק בזה בכנסת אז כמובן שכשיש את יום הגליל אז הוועדה, מה שנקרא, מרגישה בבית וכאן, מי שנמצא בטח גם מרגיש בבית.

מכלוף מיקי זוהר: הדיונים שנעשו עד עכשיו במסגרת הוועדה היו דיונים מאד מאוד מאוד מאוד מעניינים, בחלקם הצלחנו אפילו להביא כמה הישגים ואנחנו עוד נביא הישגים.

מכלוף מיקי זוהר: אנחנו רוצים דבר אחד, שמי שרוצה להתעורר בפריפריה במדינת ישראל, אם זה בגליל או אם זה בנגב, ימצא שם את כל הכלים הנדרשים כדי שהוא יוכל באמת להקים בית במדינה הזו באופן שווה, הוגן וחיובי.

מכלוף מיקי זוהר: לכן אני באמת באמת שמח על האורחים הרבים שהגיעו ובפרט האורחים שיושבים כאן לצדי, ראש העיר מגדל העמק אלי ברדה והוא משמש גם כיושב ראש הרשות לפיתוח הגליל, סגן ראש העיר של קריית שמונה יגאל בוזגלו, שגם הוא נוכח כאן היום ביחד עם כל האורחים ואני מצטער אם לא נקבתי בשם של מישהו, כי לא זיהיתי או לא ראיתי אבל אורחים מאד מאוד מאוד יקרים ואני מודה לכולם שהגעתם.

מכלוף מיקי זוהר: היום, כפי שציינו, ירצו אולי האורחים וחברי הכנסת לומר מספר דברים על יום הגליל.

מכלוף מיקי זוהר: הנה, מגיעה גם חברת הכנסת יעל פארן.

מכלוף מיקי זוהר: אני אשמח שגם האורחים שהגיעו לכאן מרחוק יאמרו כמה דברים על היום המיוחד הזה וגם חבר הכנסת יוסי יונה.

מכלוף מיקי זוהר: ראש העיר, אדוני, יאמר כמה דברים.

<אלי ברדה: שלום לכולם, תודה אדוני היושב ראש.

<אלי ברדה: אני שמח שאתה עומד בראש הוועדה הזו.

<אלי ברדה: אני בעצם רוצה לומר בשלושה משפטים טלגרפית.

<אלי ברדה: אחד, יום הגליל צריך להיות מעין יום שיא של עשייה יומיומית למען הגליל ולא יום גליל בכנסת שהוא יהיה יום רטורי, חסר תוכן וחסר מעש.

<אלי ברדה: לכן אנחנו צריכים להתמקד בעשייה.

<אלי ברדה: מה צריך לעשות למען הגליל.

<אלי ברדה: אני חושב שהתכנית האסטרטגית של הגליל מקפלת בתוכה את כל הצרכים של הגליל ואת התיקונים המתבקשים בסדרי העדיפויות או בהעדפה מתקנת, כדי להעצים ולממש את הפוטנציאל הגדול הגלום בגליל.

<אלי ברדה: היום יש לנו אזור עם פוטנציאל משמעותי שהוא לא מנוצל.

<אלי ברדה: לא מנוצל כי לא מממשים את הפוטנציאל שלו.

<אלי ברדה: לכן אני פה קורא לכולם לעבור משלב הדיבורים לשלב המעשים, למען חבל הארץ הזה.

<אלי ברדה: כמו שפרגנו כשהמדינה הייתה עם הפנים דרומה, העבירה את צה"ל וחיזקה את הנגב, פרגנו והערכנו אז אני חושב שהגיע זמן גליל.

<אלי ברדה: אני רוצה להודות לכל האנשים שרובים מתנדבים אבל הלב שלהם הוא בגליל והעשייה היא למען הגליל, שחלקם גם יושבים פה ובטח גם ידברו, שרואים את הפוטנציאל לנגד עיניהם ובעיניים כלות לא מבינים איך המדינה לא עושה את מה שהיא צריכה לעשות למען הגליל.

<אלי ברדה: מפה צריכה לצאת הקריאה לעשות ופחות לדבר.

מכלוף מיקי זוהר: דברים חשובים ונכונים, אדוני ראש העיר ותודה רבה.

מכלוף מיקי זוהר: גיליתי עוד שניים שלא אמרתי, עמי דהן - - - ברוך הבא וטובה מעוז, גם מייק מסתאי.

מכלוף מיקי זוהר: טובה מעוז, ממעלות, יאיר ויצמן ואני מקווה שלא אשכח עוד אנשים.

מכלוף מיקי זוהר: משתדל, משתדל.

מכלוף מיקי זוהר: גם ראש העיר יגאל בוזגלו ואתם אורחים ובאתם פה ליום הגליל אז ניתן לכם את הכבוד ואחר כך נשמע את חברי הכנסת וניכנס לעומקו של דיון.

<יגאל בוזגלו: שלום לכולם.

<יגאל בוזגלו: מיקי, אין יותר מתאים ממך להיות יושב ראש בוועדה כזו שמילת המפתח שלה היא צדק, צדק חלוקתי, שכבר מזמן לא התקיים ברחבי המדינה ואין כמוך לקחת את זה בשתי ידיים ולהוביל את זה, תכל'ס, לא בדיבורים, כי אתה איש של מעשים.

מכלוף מיקי זוהר: תודה.

<יגאל בוזגלו: יושבים כאן גם אנשים מקריית שמונה, מהקיבוצים בגליל, ראשי עמותות וחברים מעמותות שונות, "שינוי כיוון" שעושים עבודה טובה ולהדגיש את הנושא הזה של צדק חלוקתי.

<יגאל בוזגלו: אני שלחתי לך מכתב לפני חודשיים בנושא, על מנת שתוכל להתחיל לטפל בעניין של צדק חלוקתי, שמדבר על שני נושאים.

<יגאל בוזגלו: נושא ראשון הוא נושא התעשייה והנושא השני הוא מצ'ינג וחלוקת הכספים.

<יגאל בוזגלו: אני מאד מקווה ששני הנושאים האלה, אם תוכל, יחד עם חברי הכנסת, להביא את זה לידי פתרון ולידי מימוש, כך שבאמת באמת אבל באמת, יהיה צדק חלוקתי, צדק לגליל וצדק לכל האזרחים במדינה.

<יגאל בוזגלו: אני מכיר את ועדות הכנסת, לרוב מוציאים קיטור ולרוב צועקים ומדברים על נושאים חשובים אבל לא תמיד זה תכליתי ולא תמיד אנחנו משיגים את המטרה אבל אני חושב שאיש כמוך, מיקי, עם הקשרים שיש לך, גם בוועדת הכספים, בריכוז הקואליציה בוועדת הכספים, אתה יכול לדחוף את זה ולהביא את המטרות שלנו לידי מימוש.

<יגאל בוזגלו: אני אתן רק שתי דוגמאות שהמכתב מדבר עליו שכתבתי לך אותו, אז מדובר על חוק עידוד השקעות של מפעלים, דיברנו על זה שמפעלים שרוצים להגיע לגליל אינם באים בגלל שהחוק לא נותן עדיפות.

<יגאל בוזגלו: מפעלים שרוצים להגיע לצפון מגיעים אך ורק ליוקנעם ודרומה, כי אין להם טעם להגיע לקריית שמונה, אין להם טעם להגיע לגליל.

<יגאל בוזגלו: זה היה פעם ומשום מה פגעו בתנאי הזה, בקריטריון הזה של עדיפות לאומית לגליל.

<יגאל בוזגלו: קריית שמונה וגם חלק מהקיבוצים ומהמושבים היו השכפ"ץ של המדינה במשך שנים ועמדו איתן מול כל האירועים הביטחוניים שהיו לאורך השנים ולכן זה נקנה בדמים.

<יגאל בוזגלו: חשוב מאד שהחוק הזה של עידוד מפעלים להגיע לגליל יחזור.

<יגאל בוזגלו: כמו כן מענקים לתיור שנעלמו וכמו כן תקציבים שמגיעים מכל מיני תאגידים וכל מיני גופים.

<יגאל בוזגלו: אני מדבר על שיטת המצ'ינג שהיא שיטה מפלה, לדעתי.

<יגאל בוזגלו: לא יתכן שאנחנו, קריית שמנוה או צפת או חצור, נקבל מצ'ינג כמו הרצליה כמו פתח תקוה וכמו ערים גדולות אחרות.

<יגאל בוזגלו: אני היום בעירייה, כשאני מקבל הרשאות לביטוח של מגרשי ספורט או פרויקטים אחרים, אני פשוט לא עושה אותם כי אין לי את המצ'ינג הנדרש כדי להביא את הפרויקט למימוש.

<יגאל בוזגלו: לסיום, אני מאחל לכם הצלחה, מיקי, אני יודע שאת החוקים האלה אתה תוכל לקיים ולהביא אותם עד לפסגה.

<יגאל בוזגלו: בהצלחה לכולם.

מכלוף מיקי זוהר: תודה רבה, יגאל.

מכלוף מיקי זוהר: אני רוצה לבשר לך בשורה.

מכלוף מיקי זוהר: אתה כתבת לי מכתב בחודש יולי או אוגוסט, אם אינני טועה, בנוגע לעידוד מפעלים באזור הצפון מעבר ליוקנעם, זאת אומר, לא עד יוקנעם אז אני רוצה לבשר לך שבימים אלה אני עובד על הצעת חוק חדשה, יחד עם חבר הכנסת אראל מרגלית, דווקא מ"המחנה הציוני", עשינו הצעת חוק אופוזיציה קואליציה, שמקדמת את הנושא הזה באופן מאד מאוד מהותי ובמיוחד בגליל.

מכלוף מיקי זוהר: בקרוב מאד אתם תשמעו על הצעת החוק הזו, אני מאמין שהיא גם תזכה בתמיכת הממשלה.

מכלוף מיקי זוהר: יכול להיות שהמכתב שלך הוביל לשינוי מאד מאוד גדול ואני באמת מקווה שזה מה שיקרה.

<יגאל בוזגלו: כייף לדעת.

מכלוף מיקי זוהר: בבקשה, חבר הכנסת יוני יונה ואחריו חברת הכנסת יעל פארן.

מכלוף מיקי זוהר: אתה רוצה לדבר?

מכלוף מיקי זוהר: בבקשה, חבר הכנסת יוסי יונה.

יוסי יונה: אדוני היושב ראש, אני שמח על המפגש הזה שאנחנו כאן עורכים במיוחד במסגרת של הוועדה הזו שאתה עומד בראשה, כי אין כמו הוועדה הזו לדון בסוגיות האלו שאנחנו לקחנו על עצמנו, אדוני היושב ראש ולהבטיח צדק חלוקתי כי כל הנושאים שגם חברי כאן אלי ברדה וגם יגאל בוזגלו העלו, הם נושאים שבמהותם קשורים לצדק חלוקתי.

יוסי יונה: כפי שגם אתה אמרת, אדוני היושב ראש, אנחנו מדברים על עיוות ממושך באופן שבו המדינה שלנו, הממשלות שלנו, הקצו ומקצות משאבים לפריפריה הגיאוגרפית שלנו, בין אם זה דרום ובין אם זה צפון.

יוסי יונה: אנחנו היום מתכנסים בסימן של צפון ואנחנו שמים את תשומת לבנו על הצפון - - - שדיברת עליהם, יגאל, ההתפתחות, אני חושב שזו התפתחות דרמטית בנושא של מתן עדיפות לתעשייה בצפון.

יוסי יונה: הצעת החוק שאתה מקדם עם אראל מרגלית, זה סוג הדברים שאנחנו צריכים לעשות.

יוסי יונה: אנחנו פה - - - על כולנו אבל חלק ניכר מאתנו פועל באופן נמרץ כדי לקדם יוזמות חקיקה שנותנות העדפה לצפון ובכלל לפריפריה הגיאוגרפית של ישראל.

יוסי יונה: אני רק רוצה לציין הצעת חוק שלצערי לא התקבלה, לתת עדיפות למאות עובדי הפריפריה הגיאוגרפית, בכניסה לפקולטות יוקרתיות שגובות שכר גבוה, מפני שאנחנו יודעים שקיימים גם פערים בהכנסה בין המרכז לבין הצפון והיא גם פועל יוצא של סוג העבודה שיש לאנשים ואיך הדבר משתקף בשוק העבודה.

יוסי יונה: גם הבשורה הזו שהגיעה עכשיו מטעמה של הממשלה ואני הצטרפתי אליה בהצעת חוק פרטית "קרן הארנונה", שאמורה לחלק מחדש את הארנונה של רשויות מקומיות, יש בה גם בשורה מאד טובה לשיפור המצב.

יוסי יונה: אנחנו כאן לא התכנסנו כדי שנאמר כל מיני דברים ותו לא, זו לא אמורה להיות ועדה של דיבורים.

יוסי יונה: זו אמורה להיות בסופו של יום ועדה של יוזמות ושל חקיקות.

יוסי יונה: אני אמרתי ואני חוזר ואומר לידידי מיקי זוהר, אתה יודע, אנחנו פעלנו במסגרת של השדולה לצדק חלוקתי ואני מאמין שהוועדה הזו הוקמה גם בהשראה של הפעילות השוטפת שלנו שם.

מכלוף מיקי זוהר: השדולה היא השראה להקמת הוועדה.

יוסי יונה: כן - - - העומדים בראשה - - - ואחרי כן חברת הכנסת אורלי לוי אבוקסיס ואני.

יוסי יונה: אנחנו גם חושבים שלוועדה הזו יהיו שיניים ואנחנו נעבוד יחד כדי שאנחנו נצליח ונקדם הצעות חקיקה, שיש בהן מתן ולו מזור חלקי לבעיות ההיסטוריות - - - הגיאוגרפית החברתית או הפריפריה החברתית והגיאוגרפית בישראל סובלת ממנה שנים רבות, כן, בתקווה שאנחנו נוכל לעשות הרבה כדי לקדם את האינטרסים של הצפון שהם גם אינטרסים ממלכתיים ואינטרסים של הציבור כולו.

מכלוף מיקי זוהר: תודה רבה אדוני.

מכלוף מיקי זוהר: חברת הכנסת יעל כהן פארן.

יעל כהן-פארן: תודה רבה.

יעל כהן-פארן: קודם כל גם אני מברכת על הדיון.

מכלוף מיקי זוהר: ברוכה הבאה לוועדה, חברה רשמית.

יעל כהן-פארן: תודה רבה, תודה רבה.

יעל כהן-פארן: כן, תודה.

יעל כהן-פארן: שמחה להיות חלק מהוועדה.

יעל כהן-פארן: הנושא של צדק חלוקתי ושוויון חברתי זה חלק בלתי נפרד מכל האג'נדה שאני מקדמת, של קיימות, של ראיה לטווח רחוק.

יעל כהן-פארן: בלי זה אין קיימות.

יעל כהן-פארן: זה העתיד שלנו.

יעל כהן-פארן: צדק חלוקתי ושוויון חברתי אנחנו צריכים להסתכל עליהם כעל הבסיס של החברה שלנו כי הבסיס הוא שם.

יעל כהן-פארן: אני מצטרפת לברכות על היום ולכל המגיעים מכל רחבי הארץ, בעיקר מן הצפון כמובן, ליום הגליל בכנסת.

יעל כהן-פארן: את הדברים שאני אומר אמרתי גם בדיון קודם שהיה בוועדה עוד לפני שהייתי חברת ועדה.

יעל כהן-פארן: אני חושבת שצריך לשים דגש על אקדמיה וזה מה שמקדם אזורים בעיקר בפריפריה ויכול לדחוף ולהעלות את הכול, גם רמה של תעסוקה, גם אוכלוסייה חזקה שמגיעה גם היום ורוצה להישאר וגם שלא יעזבו כל הצעירים.

יעל כהן-פארן: להגדיר את מכללת תל חי, הפקולטה בצפת ומכללות נוספות, להכניס אותן למסגרת של אוניברסיטת הגליל, לתת את המשאבים הנדרשים, לדחוף את זה קדימה.

יעל כהן-פארן: זה יכול לפתח מעבר לכל הדיונים שיש היום על התקציב ועידוד פיתוח תעסוקתי ואחר, זה יכול לקדם קדימה, להצעיד קדימה את הצפון והגליל ואנחנו צריכים להעביר את זה, בין אם זה בהצעת חוק ובין אם בהחלטות ממשלה.

יעל כהן-פארן: אני קוראת לך לשתף פעולה.

יעל כהן-פארן: לגבי נושא התקציב שדנים בו היום, אני מגיעה מדיון בוועדת הכלכלה ובוודאי יהיו על זה דיונים בהמשך ולא רק היום ביום הגליל, התקציב והתכניות הגדולות שהיו, של ה-18 מיליארד שלא ברור איפה הן עומדות כרגע ומשרד האוצר לא מוכן לתת את המידע, אני פונה אליך כחבר הקואליציה ולבך כאן, כן?

יעל כהן-פארן: כל חברי הקואליציה שממשתתפים בדיונים, הם כאן ואומרים את זה וכו'.

יעל כהן-פארן: לבוא ולדחוף את זה.

יעל כהן-פארן: כשאתם רוצים משהו מתוך הקואליציה אתם מצליחים לקדם אותו וראינו את זה בנושאים שאנחנו פחות נסכים עליהם אבל בואו, נשלב ידיים ונביא את הממשלה לאשר את זה.

יעל כהן-פארן: לא יתכן ש-20% מאזרחי מדינת ישראל נשים אותם בצד.

יעל כהן-פארן: תודה ואני מתנצלת על שלא אוכל להישאר להמשך הדיון, מאד מאוד מעניינים אותי הדברים שיעלו כאן

יעל כהן-פארן: אבל - - -

<יגאל בוזגלו: זה השינוי האמתי של המדינה.

יעל כהן-פארן: נכון, זה לגמרי השינוי האמתי.

יעל כהן-פארן: אנחנו לא נצליח - - -

מכלוף מיקי זוהר: תודה רבה.

מכלוף מיקי זוהר: אחת המשימות הגדולות שלנו כרגע היא לוודא שתכנית החומש לצפון שאושרה בממשלה, תיכנס ותיכלל או לפחות חלק ממשמעותי ממנה, בתקציב הקרוב הדו שנתי, שלפי מה שאנחנו יודעים כרגע זה לא קיים.

מכלוף מיקי זוהר: זה חלק מהמאבקים שאני מנסה יחד אתכם כמובן לנהל ואנחנו גם נמשיך לעשות את זה בתקווה שנצליח.

מכלוף מיקי זוהר: היה דיון על זה בוועדה, היו מסקנות ברורות של הוועדה ואנחנו גם נמשיך להתנהל בעניין הזה.

מכלוף מיקי זוהר: חבר הכנסת אכרם חסון, בבקשה.

אכרם חסון: צהרים טובים.

אכרם חסון: אני רוצה לברך אותך על שנכנסת לתפקיד.

אכרם חסון: בוועדה החשובה הזו אנחנו מעלים מספר נושאים שמאד חשובים לחיי האוכלוסייה החלשה במדינת ישראל, זה פריפריה, זה דרום, זה צפון, זה הגליל, זו העדה הדרוזית, אלה ערביי ישראל וחשוב לא רק לדבר אלא ליישם את זה הלכה למעשה.

אכרם חסון: אני גם שמעתי את החברים בוועדת הכלכלה עכשיו ואמרתי: בלי תכנית סטטוטורית עם כמה מיליארדי שקלים לכל תחום ותחום ולתחום את זה בזמן, אנחנו לא יכולים לשנות את המצב.

אכרם חסון: אני מאלה שכל הזמן אמרו, גם כשהייתי ראש עיר ב-2003 אמרתי, שהמדינה נגמרת בחדרה.

אכרם חסון: חדרה גדרה.

אכרם חסון: לא ראיתי שהרבה דברים השתנו.

אכרם חסון: למרות שאנחנו משנים חלק מהדברים, הקצב, הקדמה והטכנולוגיה, אנחנו אף פעם לא משיגים את זה ולכן אנחנו תמיד נשארים מאחור.

אכרם חסון: מה שמחמם את הלב, כאשר שמעתי היום את הצעירים היהודים בגליל ובצפון, ש-70% מהם הצהירו שהם לא עוזבים את הגליל מתוך שייכות, מתוך ערכים ומתוך כבוד ולצערי הרב הדבר הזה לא היה נר לרגלה של ממשלת ישראל הקודמת או שלפניה.

אכרם חסון: אני מקווה שהיום ישנו את המצב כי שאלתי את השר כחלון ואמר: אכן, תכנית החומש תיכנס לתקציבים של 2017-2018 אבל חשוב לי להדגיש שאנחנו מדברים על 52% מילדי ישראל העניים שהם חיים בפריפריה, בגליל ובצפון.

אכרם חסון: 60% מהנשים הערביות במדינת ישראל כולל הנשים הדרוזיות לא עובדות ואנחנו חיים ממשכורת אחת.

אכרם חסון: אם ערביי ישראל והכפרים הדרוזים לא יתפתחו ולא תהיה תעשיה שם, לא נסדר תכניות מתאר, לא נסדר תשתיות, זה ימשיך להיות עול על כלכלת מדינת ישראל.

אכרם חסון: המדינה תוכל להתקדם ולהתפתח רק כאשר כל האוכלוסייה תהיה שווה, ניתן הזדמנות שווה לכל האוכלוסייה ונקדם את הגליל.

אכרם חסון: כפי שאמרה ידידתי כאן, מדובר גם במוסדות אקדמיים שצריך לפַתח, גם מכוני מחקר, צריך גם להביא את ההייטק לשם וזה רק בעידוד הממשלה ורק בתמיכה כספית מסיבית, עם תכנית סטטוטורית כפי שאמרתי.

מכלוף מיקי זוהר: בהחלט אדוני.

מכלוף מיקי זוהר: אגב, אגף תקציבים עדיין כאן?

מכלוף מיקי זוהר: תיכף אני מאפשר לך לדבר.

מכלוף מיקי זוהר: חברת הכנסת חנין זועבי, בבקשה.

חנין זועבי: קודם כל תודה רבה על הדיון הזה שהוא מאד חשוב.

חנין זועבי: האמת, כאשר אנחנו מדברים על העצמת הפריפריה או צדק חלוקתי, צדק בכלל לפריפריה, אנחנו לא משקפים את התפיסה שהפריפריה נגרם לה עוול, אלא גם משתמשים בפריפריה בשביל לחזק את המרכז.

חנין זועבי: איך זה?

חנין זועבי: אלה שאין להם תעסוקה בפריפריה הולכים לחזק את המרכז, לעבוד במרכז ולחזק את המרכז.

חנין זועבי: יש אחוזי השכלה גבוהים בפריפריה אבל כאשר אין להם תעסוקה אז אנחנו עושים את ההיפך ממה שאנחנו מצהירים כאשר אין אסטרטגיה אמתית לחיזוק הפריפריה.

חנין זועבי: אני רוצה רק להדגיש את הנקודה של תעסוקת נשים בגלל שזו חלק מהמטרה, זו מטרה שהצהירה עליה הממשלה.

חנין זועבי: זה חכם להשקיע במקום שהאינפוט שאתה משקיע אתה לוקח ממנו אינפוט גדול והאאוטפוט שהכי נותן לפריפריה ובכלל, הוא הנשים הערביות, שאחוז התעסוקה אצלן הוא 40%.

חנין זועבי: 40%, כאשר יותר משליש עוסקות במשרה חלקית.

חנין זועבי: הן כן נכנסות לשוק העבודה אבל לא יוצאות ממעגל העוני.

חנין זועבי: שם, אם אתה נותן אינפוט אמתי אתה לא רק תורם לאוכלוסייה הזאת אלא אתה תורם לכלכלה האזרחית הכללית.

חנין זועבי: שם אתה תורם גם לתעשייה אבל אי אפשר לדבר על תעסוקה, אי אפשר לדבר על השכלה ברמה של האינדיבידואל, צריכים לדבר על חיזוק הישובים, חיזוק האזור ולכן צריכים לדבר על אזורי תעשיה.

חנין זועבי: צריכים לדבר לא רק על הכשרה מקצועית, אתם חילקתם את הנתונים של ההכשרה המקצועית, כי כאשר המדינה משקיעה יותר מעשרות מיליוני שקלים בהכשרה מקצועית אתה מכשיר אנשים אבל אתה גם מחזק את התסכול שלהם, כי הנשים המוכשרות דרך ההכשרות האלו אתה לא יכול למצוא להן מקומות עבודה, אז הבעיה בפריפריה אינה כוח אדם, אינה ההון האנושי, אלא יותר מקומות עבודה, יותר ההון התעשייתי וההון של - - - קודם כל, כאשר אנחנו מתמקדים בפריפריה אנחנו צריכים להסכים שהבעיה הראשונה שם, אולי לפני השכלה, היא מקומות עבודה.

חנין זועבי: נשים ערביות 54% מהן יש להן תואר שני, יותר מגברים.

חנין זועבי: אין לנו בעיה של השכלת נשים ערביות, יש לנו בעיה שהן הולכות, הן יוצאות עם תעודה אוניברסיטאית וגם עם תעודת אבטלה.

חנין זועבי: מקומות עבודה הם האלמנט שיכול למנף את הפריפריה.

חנין זועבי: להקים אזורי תעשיה ולשקול מחדש – את זה אמרנו ביום ההכשרה המקצועית אדוני היושב ראש – לשקול מחדש את המיליונים שמושקעים עד עכשיו, כאשר הם אינם ממומשים על ידי העלאת אחוז הנשים בתעסוקה.

מכלוף מיקי זוהר: בהחלט.

מכלוף מיקי זוהר: הדברים שאמרת בעצם תואמים את הרעיון של הדיון היום, שאנחנו בעצם מנסים לקדם תהליך בו יהיה סדר עדיפויות שונה מבחינה לאומית בכל מה שקשור לתחום התעסוקה, תוך כדי שימת דגש על מצב בו העדיפות תופנה דווקא לאזור הפריפריה, דווקא לאזורים מסוימים מוחלשים בפריפריה, מצב סוציואקונומי נמוך, מקומות שיש גם אבטלה יותר גדולה וזו בעצם מהות הדיון היום.

מכלוף מיקי זוהר: אני מקווה שאחרי הדיון המסקנות יתממשו על ידי מי צריך לממש אותן.

מכלוף מיקי זוהר: חבר הכנסת יוסוף ג'בארין ואחר כך אגף תקציבים יתחיל את הדיון, כי צריך להמשיך הלאה.

מכלוף מיקי זוהר: הוא יתחיל לומר קודם כל מה הממשלה עושה בנדון ואז אנחנו נתחיל להיכנס לעומקם של דברים, לפחות קצת סדרי דיון.

מכלוף מיקי זוהר: יש כאן מחקר מעניין של הממ"מ שחשוב שתראו אותו או שתקבלו אותו אחר כך, שמראה לכם נתונים מאד מאוד מדאיגים לגבי מה שקורה כרגע בצפון.

מכלוף מיקי זוהר: יש את מייק מסתאי שגם הוא יציג לכם נתונים מעניינים ולאחר מכן נשמע עוד חלק מהציבור.

מכלוף מיקי זוהר: יש פה חברת מועצה טובה מעוז שרוצה לומר משהו ומשם נתקדם למסקנות.

מכלוף מיקי זוהר: כן, גם סיוון יחיאלי רוצה, נרשום אותו.

יוסף ג'בארין: תודה לכבוד היושב ראש ואני שוב מברך אותך אישית על הדיונים החשובים בוועדה הזו.

יוסף ג'בארין: בלי להגזים אמרתי שאם יש ועדה חשובה שעוסקת כיום בנושאים המהותיים הללו אז זו הוועדה הזו של צדק חלוקתי, מתוך תקווה שבאמת הדברים יהיו יתורגמו למעשים.

יוסף ג'בארין: המציאות מוכרת לנו והיא מוכרת לרוב האנשים סביב השולחן ובחדר.

יוסף ג'בארין: מה שחסר הוא תכניות של השקעה.

יוסף ג'בארין: לכן, לא מן הסתם שכולם מחכים לשמוע את דבריו של נציג משרד האוצר, כי התחושה ואני אומר התחושה שלנו, כי אני פוגש את הפריפריה גם כתושב אום אל פאחם, אני עבדתי ועובד בנצרת אז גם בנצרת ולימדתי במשך מספר שנים במכללת תל חי שהיא לב הפריפריה, אז אפשר לחוש את סבלה של הפריפריה כמעט בכל התחומים שאנחנו מדברים עליהם.

יוסף ג'בארין: השילוב שחבריי התייחסו אליו, השילוב בין מקומות תעסוקה, במיוחד בתחום ההייטק לבין העצמת החינוך לרבות הקמת אוניברסיטה אבל גם שיפור התשתיות והתחבורה הציבורית, אלה דברים שמאד מוכרים לנו בשיח הזה.

יוסף ג'בארין: אנשים מבקרים ומדברים על מדינת תל אביב, שכל הפריפריה צריכה כל בוקר לנסוע אליה כדי לעבוד ולפעמים כדי לקבל שירותי רפואה ויכול להיות שהגיע הזמן שנדבר על מדינת הגליל.

יוסף ג'בארין: הדבר הזה לא רק שהוא נחוץ אלא גם מתבקש לאור המציאות שקיימת שם.

יוסף ג'בארין: אני שמח על שיתוף הפעולה בכלל המגזרים בצפון.

יוסף ג'בארין: אמנם אני קורא במסמכים שאנשים בכל זאת משתמשים בחלוקה המגזרית – יהודים וערבים ואפילו חלוקה דתית אבל אני אומר, אנחנו לא צריכים את זה, מספיק לדבר על כך שהגליל יהיה מקום שכל תושביו יקבלו את זכויותיהם.

יוסף ג'בארין: מגיע לגליל הרבה יותר ממה שקיים ואני שוב - - - אני רוצה לקוות שנוכל דרך הוועדה הזו לקדם את העניינים בכל מה שקשור לאזורי עדיפויות.

יוסף ג'בארין: לקחת את הקריטריונים הענייניים, לא צריך מעבר לכך, של מצב סוציואקונומי, של רמת עוני, של רמת תעסוקה, של צרכים שקיימים כמו רמת בריאות וכד', רק אם ניקח את הקריטריונים האובייקטיביים הללו נוכל לדעת שהגליל צריך הרבה מאד השקעה וצריך ליישם מעבר להבטחות שנשמעות בשנים האחרונות.

מכלוף מיקי זוהר: בהחלט.

מכלוף מיקי זוהר: תודה רבה אדוני.

מכלוף מיקי זוהר: אגף תקציבים.

מכלוף מיקי זוהר: בקצרה.

<אורי שיינין: תודה אדוני היו"ר, שלום לכולם.

<אורי שיינין: אני מתנצל, הגעתי מועדה ואני יוצא לוועדה אחרת אבל אני שמח מאד שיכולתי להשתתף, נושא חשוב מאד.

<אורי שיינין: בתפקידי אני רפרנט תעשיה ומסחר באגף תקציבים, מתעסק עם כלי הסיוע של משרד הכלכלה, אם זה אזורי תעשיה, אם זה משיכת חברות, עסקים קטנים וכו'.

<אורי שיינין: ככלל צריך להגיד, כלי הסיוע מופנים לאזורי עדיפות לאומית שזה שם יפה לפריפריה, גם מענקי חוק עידוד שהם מענק הוני להקמת מפעלים וגם מסלולי תעסוקה עם איזשהו סבסוד שכר לחברות שמעסיקות עובדים נוספים בפריפריה.

<אורי שיינין: מהדברים שעלו כאן התחושה היא שלא מצליחים למשוך חברות שיספקו מקומות עבודה ואני אגיד מעבר לזה, מקומות עבודה איכותיים, פריון גבוה ושכר גבוה ולא מפעלים עם פריון נמוך.

<אורי שיינין: האתגר כאן הוא עומק הפריפריה - - -

<סיון יחיאלי: כל ההטבות בוטלו בשנים האחרונות.

<אורי שיינין: רק שניה בבקשה.

<אורי שיינין: תן לי לסיים ותדבר בבקשה.

<אורי שיינין: כאשר וזה נאמר פה קודם, כאשר ביוקנעם יש את אותן הטבות כמו בקריית שמונה אז אי אפשר לצפות שגורם עסקי יגיד: בסדר, אני אלך לקריית שמונה.

<אורי שיינין: ואני אגיד גם את האמת, אלטרואיזם וציונות וכו' הם לא משהו שאנחנו בונים עליו מבחינת תמריצים.

<אורי שיינין: זה בהחלט נהדר אבל אי אפשר לבנות על כך מבחינת המגזר העסקי, שצריך לעשות את מה שהוא עושה הכי טוב.

מכלוף מיקי זוהר: אני רק רוצה לשאול שאלה, ברשותך.

מכלוף מיקי זוהר: ישנה אמירה של חבר בכיר בממשלה, השר אריה דרעי שאמר "כעומק הפריפריה גובה ההטבה" - - -

<אורי שיינין: אני מגיע לזה, תודה.

מכלוף מיקי זוהר: מה העניין?

מכלוף מיקי זוהר: העניין הוא שאנחנו יודעים היום שההטבות להקמת מפעלים ולהקמת מוקדי תעסוקה באזור הצפון הן לא דיפרנציאליות בהתאם לרוחק או בהתאם למיקום.

מכלוף מיקי זוהר: הן אל"ף, גורפות ובי"ת, ביוקנעם יותר משתלם היום להקים מפעל מאשר בכל מקום אחר.

מכלוף מיקי זוהר: השאלה היא איך אתם כממשלה מטפלים בזה?

<אורי שיינין: נכון ובדיוק אני מגיע לזה, שזה באמת מה שמעניין.

<אורי שיינין: אחד, נושא הדיפרנציאליות שכעומק הפריפריה המענק צריך להיות יותר גבוה.

<אורי שיינין: סבסוד של אזורי תעשיה זה משהו שהצלחנו כבר לעשות אותו וכיום הסבסוד על פיתוח הקרקע הוא 90% בצפון הרחוק לעומת זה שזה יכול להגיע ל-20% באזור יוקנעם וזה מודל אחד שהוא מוצלח.

<אורי שיינין: רואים שיש כאן שינוי בשטח.

<אורי שיינין: מבחינת מענקי חוק עידוד אנחנו בוחנים את מה שנקרא מענק צפון, שזה במסגרת תכנית הצפון שדובר עליה כאן בציפייה רבה.

<אורי שיינין: מדובר על כך שמעבר לקו מסוים בצפון המענק להקמת מפעלים יהיה גבוה יותר לעומת יוקנעם לדוגמה.

מכלוף מיקי זוהר: האם אתה אומר שתכנית החומש של הצפון, החלטת הממשלה, במידה והיא לא תאושר זה אומר שהמצב הקיים יישאר ולא יהיה שום שינוי?

<אורי שיינין: תראה, לא צריך להיכנס לפינות ואני לא מתכוון להיכנס לפינות - - -

מכלוף מיקי זוהר: אתה אומר שההתקדמות מותנית בתכנית החומש.

<אורי שיינין: בהחלטת הממשלה.

מכלוף מיקי זוהר: בתכנית החומש מצוי התקציב לעידוד הקמת מפעלים בפריפריה הרחוקה.

<אורי שיינין: החלטת הממשלה קובעת שההחלטה בנוגע לצפון תגובש ותובא עד סוף השנה.

<אורי שיינין: אין לי כוונה לבוא ולהתחייב - - -

מכלוף מיקי זוהר: אני לא חושב שבסמכותך לקבוע את זה אבל אני רק אומר - - -

<אורי שיינין: לא בסמכותי - - -

מכלוף מיקי זוהר: אני שואל שאלה אחרת.

מכלוף מיקי זוהר: אני מבין שזה לא בסמכותך, זה בהחלטת ממשלה והחלטה של שר האוצר ושר הפנים, השר לפיתוח הנגב והגליל וכו'.

מכלוף מיקי זוהר: אני שואל אותך, האם הקידום של הקמת מפעלים באזורי הפריפריה בהתאם לתכנית שאתה כרגע מדבר עליה ומציג אותה, מותנית באישור תכנית החומש לצפון?

חנין זועבי: מה זאת אומרת צפון?

מכלוף מיקי זוהר: גיאוגרפית, אנחנו מדברים כרגע גיאוגרפית.

חנין זועבי: צפון - - -

<אורי שיינין: זה גליל.

<אורי שיינין: אני מפריד.

<אורי שיינין: בלי קשר לתכנית הצפון, כתפיסה, אנחנו חושבים שעומק הפריפריה ואני מדבר על קריית שמונה - - -

מכלוף מיקי זוהר: גיאוגרפית.

<אורי שיינין: אני מדבר גם גיאוגרפית.

מכלוף מיקי זוהר: אנחנו מדברים על כמה שיותר רחוק מתל אביב.

<אורי שיינין: אגב, מבחינת מיעוטים, גם במרכז, גם כפר קאסם מוגדרת אזור עדיפות לאומית בלי קשר.

<אורי שיינין: לגבי צפון אני מדבר על כך שבמסגרת המענקים, במסגרת כלי הסיוע, הכוונה היא לכוון כמה שיותר רחוק.

<אורי שיינין: במסגרת תכנית הצפון אני יכול לבוא ולומר שהכוונה היא, ככל שהיא תאושר, להביא כלים ייעודיים להעלאת הפריון במסגרת משיכת חברות לצפון וגם, ככל שיבשילו הדברים ונראה שכן אז גם מענק צפון דיפרנציאלי שיביא את אותו שינוי שמדברים עליו.

מכלוף מיקי זוהר: תודה.

<אורי שיינין: תודה רבה.

מכלוף מיקי זוהר: הנתונים שהציג משרד האוצר הם נתונים ברורים.

מכלוף מיקי זוהר: הוא אומר שאכן יש רצון ויש תכנית מסוימת שאִתה אפשר לעזור למפעלים, לעודד מפעלים ולהביא אותם לצפון אבל הוא אומר שהכסף לכך מצוי בתכנית החומש כרגע.

מכלוף מיקי זוהר: אם תכנית החומש לא תאושר אז זה אומר שהרעיון בעצם לא יכול להתממש.

מכלוף מיקי זוהר: לכן חלק ממסקנות הוועדה ואני אומר למנהלת הוועדה, צריכות להיות או אישור תכנית החומש וקידום הקמת מפעלים באזורי הפריפריה או הפרדה בין הרעיון של הקמת מפעלים ועידוד מפעלים באופן דיפרנציאלי לבין תכנית החומש ומתן תקציבי ייעודי לעניין הזה בלי שום קשר לתכנית החומש.

מכלוף מיקי זוהר: הממ"מ הכין לנו סקירה קצרה.

מכלוף מיקי זוהר: נראה את זה בקצרה.

מכלוף מיקי זוהר: אנחנו רוצים לאפשר לשאר הדוברים לדבר.

<איתמר מילרד: שלום, שמי איתמר מילרד ממרכז המחקר והמידע של הכנסת.

<איתמר מילרד: המצגת מבוססת על מחקר שכתבנו והוא מפורסם באתר האינטרנט.

<איתמר מילרד: במחוז הצפון גרים 16.5% מאוכלוסיית ישראל.

<איתמר מילרד: המחוז הזה סובל מהגירה שלישית בעשור האחרון.

<איתמר מילרד: 23,000 איש עזבו את המחוז לטובת מחוזות אחרים.

<איתמר מילרד: שיעור ההשתתפות במחוז הצפון הוא נמוך משיעור ההשתתפות בממוצע הארצי ושיעור האבטלה גבוה משיעור האבטלה הארצי.

<איתמר מילרד: בצפון מועסקים יותר בענפי התעשייה הכרייה והחציבה, בענפי הבינוי, בחקלאות, ייעור ודיג, ומועסקים פחות במסחר כולל כלי רכב, שירותים מקצועיים מדעיים וטכניים.

<איתמר מילרד: למרות שבצפון מועסקים יותר אנשים בתעשייה מאשר הממוצע הארצי, התמורה הממוצעת למשרה בצפון היא נמוכה יותר, זאת אומרת שהשכר נמוך יותר.

<איתמר מילרד: התפוקה הממוצעת למשרה, זאת אומרת, התפוקה של אותו עובד היא נמוכה יותר לעומת הממוצע הארצי והערך המוסף הגולמי ממשרה של עובד בצפון היא נמוכה יותר מן הערך המוסף בממוצע הארצי.

<איתמר מילרד: אחת מהסיבות לכך היא - - - של התעשייה עצמה וענפי התעשייה שיש בצפון, כשיש יותר מפעלים של מוצרי מזון או מתכת ופחות מפעלים של הייטק כמו ציוד חשמלי ואלקטרוני או כימיקלים ומוצריהם.

<קריאה: מהי ההגדרה של הצפון?

<איתמר מילרד: צפון הוא מחוז הצפון לפי הגדרות של הלמ"ס.

<קריאה: זה כולל את חיפה?

<איתמר מילרד: לא.

מכלוף מיקי זוהר: מחוז הצפון לא כולל את מחוז חיפה.

<קריאה: אני, אני חושב שאני יודע, רק חשוב כשכולם יבינו על מה מדברים.

<איתמר מילרד: מחוז הצפון על פי הגדרה של הלמ"ס.

<קריאה: מאזור חצור צפון ומחדרה.

מכלוף מיקי זוהר: לא, הוא לא מדבר על מחוז חיפה.

<איתמר מילרד: לא, לא חיפה, רק מחוז הצפון.

מכלוף מיקי זוהר: מחוז הצפון שזה בעיקר - - -

חנין זועבי: אז תגיד מהן ההגדרות של הלמ"ס.

<איתמר מילרד: אין בעיה, מדובר על צפת, כינרת, יזרעאל, עכו וגולן.

<איתמר מילרד: ללא חיפה והקריות.

מכלוף מיקי זוהר: אלה הנתונים שמעניינים אותנו.

מכלוף מיקי זוהר: מעניין ולא מעודד אבל בסדר.

מכלוף מיקי זוהר: אלה הנתונים, אי אפשר להתווכח אתם.

מכלוף מיקי זוהר: מייק מסתאי, בבקשה.

יוסף ג'בארין: לא הבנתי, האזור של הצדק לא נכלל?

<קריאה: נכלל, נכלל.

יוסף ג'בארין: הבנתי.

מכלוף מיקי זוהר: מייק מסטאי, בבקשה, אדוני.

<מייק מסטאי: תראה, עמי מתפוצץ.

מכלוף מיקי זוהר: עמי רוצה לדבר?

<מייק מסטאי: אני גם רוצה להציג אבל אני - - -

מכלוף מיקי זוהר: אז עמי ידבר.

<עמי דהן: צהרים טובים לכולם, זה לא שאני מתפוצץ אבל, קודם כל, חבר הכנסת מיקי זוהר, תודה רבה על שקיבלת אותנו פה ושתיים, על זה שאתה בא הרבה לביקורים בצפון.

<עמי דהן: אני רוצה לעדכן לכולם שבצפון יש אויר טוב, יש נוף טוב ויש אוכלוסייה מעורבת נהדרת ומקסימה ואני מזמין את כל הסיעות לבוא ולראות.

<עמי דהן: אנחנו, החבר'ה של "הגיע זמן גליל", מנויים בקבוצה של דרוזים, צ'רקסים, מוסלמים, נוצרים, יהודים, כולם, אז כל הישובים הערביים והישובים היהודיים ביחד, תבואו לראות ולכולם אני ממליץ לראות מקרוב ולראות איך אנחנו כולם השיתוף אחד שלם ומלא.

חנין זועבי: חיים בשמחה.

<עמי דהן: בכייף.

חנין זועבי: כן, ממש.

<עמי דהן: תבואי, אני גר סמוך לגוש חלב.

<עמי דהן: תראו את האווירה וגם את התוצר בסוף אבל והאבל הזה הוא בעייתי מאד לתופעה שקורית כמעט בכל האוכלוסיות, גם במגזר היהודי וגם במגזר הערבי, אנחנו רואים בחמש שנים שאנחנו בזמן פציעה מאד מאוד מאוד קשה ובעייתי, של חבר'ה צעירים שלא עוזבים לתל אביב והלוואי והיו עוזבים לתל אביב, הייתי שמח מאד כדי שילכו ויתקדמו, אלא הם עוזבים את הארץ, כי ללכת לקחת דירה היום בתל אביב, לשכור דירה בתל אביב ולעבוד או ללמוד, הבחור הזה לא מצליח להתרומם עד גיל 30.

<עמי דהן: הוא פשוט לא מתרומם.

<עמי דהן: האוכלוסייה הזאת גם רוצה להתחתן ולהקים משפחה וזה לא עובד.

<עמי דהן: אנחנו רואים, אני לוקח את הסטטיסטיקה שעשינו, הקבוצה הזאת של "הגיע זמן גליל" קמה לפני חמש שנים, בעקבות האירוע הזה, שהבנו שיש נהירה של חבר'ה צעירים שעוזבים את הארץ, מכל האוכלוסיות והם לא חוזרים.

<עמי דהן: הולכים לשנה, לחצי שנה, חלקם מסתדרים ולא חוזרים לפה.

<עמי דהן: אני רוצה להגיד שאני קודם כל מסכים עם מה שאמר יגאל ברדה מקריית שמונה וחברי כנסת מהסיעה הערבית, כולם, כשיש תעסוקה יש שקט וכשיש שקט אין נטל על המדינה.

<עמי דהן: כשיש חינוך טוב ורפואה טובה ותעסוקה ולא - - - חקלאות שאתם רואים את זה היום, החקלאות מתרסקת.

<עמי דהן: היית, חבר הכנסת מיקי זוהר, בצפון וראית מה קורה, גם בחקלאות, גם בנשירים, גם בענף ההטלה, גם ברפת, הכול הולך.

<עמי דהן: אם פעם דיברנו על "כחול לבן תוצרת ישראל" וכל המגזרים אז היום זה הפך להיות שחור אדום.

<עמי דהן: אני לא מתבייש להגיד את זה.

<עמי דהן: כל מי שקונה תוצרת מחו"ל יש לו בעיה עם התוצרת הזאת ותדעו את זה.

<עמי דהן: מי שרוצה - - - אתן לו אחד על אחד.

<עמי דהן: זה שמעלימים ראיות ומעלימים דברים מהציבור זה לא אני.

<עמי דהן: אני אגיד את זה כי הילדים שלי גדלים פה.

<עמי דהן: אתם צריכים להחליף, כמו - - - כל התוצרת מחו"ל.

<עמי דהן: לא יכול להיות שאנחנו נגדל פה ביצים ויביאו תוצרת מבחוץ ויספרו לכולם פה שיש סלמונלה, זו שיטה של טייקונים שעושים את זה.

<עמי דהן: המדינה הזאת נבנתה מקבוצות של אנשים, שאם יש 120 חברי כנסת אז יש פה בחוץ 380 לוביסטים שמה שמעניין אותם הוא לייצג סקטור כזה או אחר.

<עמי דהן: צריך לשים את זה על השולחן.

<עמי דהן: כבר שמונה שנים אני שומע "פיתוח של הצפון", "פיתוח של הגליל" ומדברים אתי על יוקנעם.

<עמי דהן: יוקנעם היא לא צפון עם כל הכבוד לכולם.

<עמי דהן: יוקנעם, מהקו של נצרת צפונה עד מטולה, זה הצפון.

<עמי דהן: גם נכניס את עכו לתוך הצפון.

<עמי דהן: כל האזור הזה הוא בעייתי מאד למרות שיש איכשהו רכבת ואנשים יכולים להתנהל ולזוז, בחלק המזרחי אין כלום, פשוט אין כלום.

<עמי דהן: מי שיבוא יראה גם את הקיבוצים ואני מזמין את כולם לראות שהאוכלוסייה פשוט מזדקנת אז צריך למנף את זה, לקחת ולשים את זה כבר.

<עמי דהן: אנחנו שומעים - - -

מכלוף מיקי זוהר: עמי, אנחנו - - -

<עמי דהן: חבר הכנסת זוהר, אנחנו שומעים את זה כבר שמונה שנים, לעשות ולעשות ולעשות ועוד ועדה ועוד ועדה.

<עמי דהן: אני יודע שיש לך רצון טוב, אני יודע שאתה משקיע בזה המון מאמץ ועל זה אני צריך להגיד לך תודה אבל צריך לרתום עוד הרבה חברי כנסת.

<עמי דהן: אמרת פה, ליד חברת הכנסת חנין זועבי, איך קוראים לך?

<קריאה: יוסף ג'בארין.

<עמי דהן: סליחה שאני לא ידעתי את השם, אני יודע עכשיו, אז רציתי להגיד לכם, בהצבעה, בסוף, כולכם הצבעתם, כולם, כל מי שיושב פה, הצביע נגד תקציב לצפון ואתם צריכים לא רק לדבר אלא להרים את היד.

<עמי דהן: תקציב לצפון – להרים את היד.

<עמי דהן: ולצעוק, לא בסיסמאות.

<עמי דהן: דברים כאלה לא - - -

חנין זועבי: אתה מפחד שאנחנו נצביע בעד התקציב.

<עמי דהן: לא הצביעו לצפון.

<עמי דהן: ארבעה חברי כנסת מתוך מאה ועשרים.

<קריאה: אנחנו לא בונים על הקולות שלך.

<עמי דהן: אני סופר אתכם - - -

מכלוף מיקי זוהר: אל תדאג, הרשימה - - -

<עמי דהן: לא הרימו יד, כולם היו נגד אבל התקציב - - -

מכלוף מיקי זוהר: תודה, עמי.

מכלוף מיקי זוהר: טוב, חבר'ה, למי שאינו יודע, חברים, מי שאינו יודע - - -

יוסף ג'בארין: חבל שאתה זוכר - - - בהקשר הזה.

<קריאה: גם אתה וגם הוא וגם הוא, כולם - - -

יוסף ג'בארין: אם התקציב לא היה טוב - - -

מכלוף מיקי זוהר: אני מבקש שקט.

מכלוף מיקי זוהר: תודה.

יוסף ג'בארין: אם התקציב לא היה טוב - -

מכלוף מיקי זוהר: יוסף, יוסף ג'בארין.

מכלוף מיקי זוהר: חבר הכנסת יוסף ג'בארין, לא לענות.

יוסף ג'בארין: אני חשבתי - - - שנמצאים בקואליציה לא משרתים את הצפון.

יוסף ג'בארין: אליהם אתה תפנה.

יוסף ג'בארין: תפנה לאנשי האוצר.

<עמי דהן: אני פונה לכולם.

יוסף ג'בארין: אתה - - - האופוזיציה הכי חלשה בכנסת ועליה אתה מדבר?

יוסף ג'בארין: כל ההחלטות - - -

מכלוף מיקי זוהר: אפשר בבקשה שקט?

מכלוף מיקי זוהר: עמי, אפשר בבקשה שקט?

מכלוף מיקי זוהר: אני לא רוצה להוציא אנשים.

יוסף ג'בארין: מבטיחים לך תכנית כלכלית ולא עושים כלום.

מכלוף מיקי זוהר: לא רוצה להוציא אנשים.

יוסף ג'בארין: אני נמצא קבוע בפריפריה, למי - - - האופוזיציה.

מכלוף מיקי זוהר: פעם אחרונה.

<עמי דהן: אני לא מבקר את האופוזיציה.

<עמי דהן: אתה אולי לא יודע, אני לא אופוזיציה ואני לא קואליציה - - -

מכלוף מיקי זוהר: עמי, עמי - - -

<עמי דהן: בפעם הבאה שאתה אומר "מקו נצרת" תגיד מקו מגדל העמק נצרת בשביל האיזון.

<קריאה: ברדה, אתה מתעסק עם הרכבת.

<עמי דהן: תאמין לי, אותו הדבר.

יוסף ג'בארין: נצרת העיר הכי חשובה בעולם, החבר'ה כאן מספרים על עמק יזרעאל.

יוסף ג'בארין: תגידו נצרת, מה, זו בושה להגיד נצרת?

<קריאה: די.

<קריאה: די.

יוסף ג'בארין: תיקחו גם את - - -

<קריאה: די לקחת את למקומות האלה, די.

<קריאה: השאלה המרכזית עכשיו - - - גם בנצרת וגם כן - - - אנחנו לא אופוזיציה ולא קואליציה.

יוסף ג'בארין: קריית שמונה חשובה כמו נצרת.

<קריאה: מאה אחוז.

<קריאה: ברור.

<קריאה: וגם לנו.

<קריאה: הלוואי.

<אופיר יחזקאלי: מיקי, יש כאן קבוצה שלמה של חבר'ה צעירים שהגיעו אתי, אם אפשר.

מכלוף מיקי זוהר: אתם רשומים לדיבור.

מכלוף מיקי זוהר: אתה אופיר יחזקאלי?

<אופיר יחזקאלי: אני אופיר אבל יותר חשוב שחבר'ה אחרים ידברו.

מכלוף מיקי זוהר: אתה תבחר מי, אחד מכם ידבר.

<קריאה: מיקי, אני לא מדבר?

מכלוף מיקי זוהר: אתה רוצה גם לדבר?

מכלוף מיקי זוהר: לפני שאתה מדבר אנחנו רק נאמר שביקרתי אצל עלי סלאם בנצרת, ראיתי את אזרחי הרשות, יש שם יושב ראש רשות שרוצה לעשות עבודה טובה.

מכלוף מיקי זוהר: לא מחפש פוליטיקה אלא מחפש עשייה למען התושבים שלו וראוי שנעזור לו וגם נעזור לו.

חנין זועבי: העיר הכי גדולה בלי אזור תעשייה.

מכלוף מיקי זוהר: אנחנו רוצים לעזור, אנחנו גם נעזור.

חנין זועבי: אבטלה 70%.

מכלוף מיקי זוהר: חשוב לקדם את העיר הזאת.

יוסף ג'בארין: לא נריב בינינו, כולנו רוצים.

מכלוף מיקי זוהר: כולם וזה ברור.

מכלוף מיקי זוהר: מייק, בקצרה.

מכלוף מיקי זוהר: רק ברשותכם, יחליף אותי לכמה דקות חבר רשמי בוועדה, חבר הכנסת יוסי יונה.

מכלוף מיקי זוהר: יש פה סדר דוברים שתוכל להמשיך לנהל את הדיון.

מכלוף מיקי זוהר: אני אחזור בהמשך.

מכלוף מיקי זוהר: (היו"ר יוסי יונה)

יוסי יונה: טוב, אנחנו ממשיכים עם סדר הדוברים והדוברות.

יוסי יונה: טובה מעוז נמצאת?

<מייק מסטאי: רגע, רגע, אני.

יוסי יונה: מה שמך אדוני?

<מייק מסטאי: מייק מסטאי.

יוסי יונה: בשביל הפרוטוקול, בבקשה.

<מייק מסטאי: קודם כל הרבה הרבה תודות לכל המארגנים.

<מייק מסטאי: כמובן לוועדה הזו שאנחנו נוכחים בה כבר פעם שניה.

<מייק מסטאי: כ"ט בנובמבר 1947 בדיוק כמו היום, חלוקה והקמת מדינת ישראל.

<מייק מסטאי: כ"ט בנובמבר 2016 אתמול בערב שאלתי את השאלה האם ביום הזה מדינת ישראל תכריז על תכנית לאומית לגליל.

<מייק מסטאי: כפי זה נשמע לי אז כנראה שלא וכנראה שעוד נצטרך להיאבק הרבה מאד זמן על מנת להגיע לזה.

<מייק מסטאי: הגליל הוא לא רק עצים ונוף, בגליל יש אנשים ואנשים מאד מאוד יקרים.

<מייק מסטאי: הנתונים שאני רוצה להציג כרגע מראים פה וגם חלק מהאנשים קיבלו פה את השקפים, מראים פה בעצם איך אנחנו נראים בכל הגליל, כל האוכלוסיות ומהן המשמעויות לגבי התכנית הלאומית לגליל.

<מייק מסטאי: 62% מהישובים הגליל מדורגים באשכול 1-3, זה אומר מתוך 1,400,000 800,000 איש גרים במצב סוציואקונומי 1-3.

<מייק מסטאי: היות והוועדה מתכנסת בתחום התעסוקתי אז נאמר שגם אנחנו בגליל ספגנו את השנה האחרונה עם קריסה של 60,000 עסקים בכלל הארץ וגם אצלנו בגליל קרסו עסקים באותה מידה אבל אצלנו בגליל עסקים קטנים הם ממש כמו עסקים גדולים במרכז הארץ.

<מייק מסטאי: שיעור ההשתתפות בכוח העבודה בגליל הוא בסך הכול 57% בכל הגליל.

<מייק מסטאי: במרכז הארץ70%.

<מייק מסטאי: אבטלה: 8% בגליל לעומת 5% בכלל הארץ.

<מייק מסטאי: עוני: פי שלש מהמרכז.

<מייק מסטאי: מועסקים לפי ענפים ונתנו פה את החקר של הכנסת אבל כן, כשאני מסתכל על הילדים שלי שיסיימו כרגע את הצבא או על הילדים של החברים שלי שנמצאים בנצרת או בכפרים וגם יסיימו את הצבא או את השירות הלאומי, עם מה יש להם להתמודד?

<מייק מסטאי: יש להם להתמודד בתעשייה הקלאסית.

<מייק מסטאי: מרבית האנשים עובדים בתעשייה הקלאסית, שכר מינימום.

<מייק מסטאי: בינוי או חקלאות או חינוך בשלב קצת יותר גבוה אבל זה מה שמצפה להם בעתיד שלהם.

<מייק מסטאי: וכשאני רואה את כמות הסטודנטים שמסיימת בגליל, למעלה מ-34,000 ובקושי נשארים אחוזים בודדים שאפשר לספור על כף היד, אתה מבין שזו האיכות שלנו.

<מייק מסטאי: 700 מהנדסים מסיימים כל שנה במדעי המחשב ובקושי נשארים 5%, אתה מבין שכולם נודדים למרכז הארץ וכשינדדו למרכז הארץ הם יגדלו את הילדים ואת הנכדים שלנו במרכז הארץ.

יוסי יונה: שמעת את ההערות שהיו לפני כן לגבי יזמות כזו או אחרת או פרויקטים שנעשים.

יוסי יונה: האם לדעתך היזמות הזו או הפרויקטים האלה יענו על הדרישות ועל המצוקה?

<מייק מסטאי: אני יכול לומר לך שהשתתפתי במשרד הכלכלה כמעט שנה כל שבועיים בערך לעלות ולבנות את התכנית הכלכלית שקיימת במשרד הכלכלה לגליל.

<מייק מסטאי: יש שם תכנית מצוינת לעסקים קטנים, עסקים בינוניים ועסקים גדולים, על כל מרחב הגליל.

<מייק מסטאי: הלוואי ויקבלו אותה.

<מייק מסטאי: זה מודל לפתחו של שר האוצר שהוא גם שר הכלכלה, הלוואי והוא ישים אותה בתכנית החומש, כי אם הוא ישים אותה בתכנית החומש זו תהיה בשורה.

יוסי יונה: אני לא רוצה שתגיד רק את זה, אני רוצה שתגיד: אני פה בוועדה הזו, סליחה שאני מנחה אותך, אני תובע שהתכנית הכללית שהיא כבר מנוסחת ונמצאת, כי "הלוואי" זה אולי יהיה נס.

<קריאה: אנחנו תובעים ממך להגיד את זה.

יוסי יונה: מאה אחוז אבל אתה יודע, הלוואי היא מילה בעייתית בהקשרים כאלה.

<מייק מסטאי: אני צריך להגיד מה קורה בתוך כנס המנכ"לים הזה, כל הדבר הזה ואיפה זה עומד, לפחות שכולם ידעו כי לא מפרסמים ולא מדברים, לפחות יידעו מאתנו מה קורה.

<מייק מסטאי: לגבי הסוגיה של תיירות, יש 8,500 חדרי אירוח בגליל, כמעט 15% מכל הארץ, הנושא של התיירות הנוצרית ונצרת, יש ירידה של 20% ב-2015.

<מייק מסטאי: לא רק שיש ירידה אלא שגם ההשקעות ירדו ואנחנו כבר רואים סגירה של הרבה מאד עסקים קטנים שנופלים וקורסים כתוצאה מן הדבר הזה וגם זה נושא שצריך לעסוק בו.

<קריאה: מה צריך לעשות?

יוסי יונה: האם זה מסיבות חיצוניות כמו בטחון או שאלה דברים שהם פנימיים כלכליים?

<מייק מסטאי: אני חושב שזה פנימיים כלכליים בכל הערים.

<מייק מסטאי: מה צריך לעשות?

<מייק מסטאי: יש תכנית לאומית לגליל, יש את כל התכניות וכל הנתונים נמצאים אצל ממשלת ישראל.

<מייק מסטאי: כשאני מסתכל בוועדת המנכ"לים הנוכחית וקודם כל אני מברך את כחלון שהוא לוקח את הדבר הזה ליד שלו אחרי המריבה האחרונה עם אריה דרעי אבל יש את כל הדבר הזה ואני שואל מדוע ליצמן ומשרד הבריאות לא נמצא בתוך התכנית הזאת ולא מעורב?

<מייק מסטאי: מדוע משרד התיירות לא מעורב?

<מייק מסטאי: מדוע משרד התרבות לא מעורב?

<מייק מסטאי: מדוע משרד החינוך לא מעורב?

<מייק מסטאי: אני פונה פה לקואליציה ובמיוחד למפלגת "הליכוד", תתחילו להתעורר, תתחילו להתעורר כי אתם לא נמצאים בתוך התכנית הזאת והתכנית הזאת עוד שבוע תגיע להחלטת מחליטים ואני שואל את השאלה מה אנחנו מקבלים?

חנין זועבי: היא תהיה חלק מהתקציב?

<קריאה: כן.

<מייק מסטאי: מה אנחנו מקבלים?

<מייק מסטאי: כל ממשלת ישראל צריכה להתנהג כממשלת ישראל ולא כחבורה של אחד לאחד.

<מייק מסטאי: אם שני שרים משתפים פעולה זה לא אומר שיש פה - - -

יוסי יונה: תיכף אנחנו נאפשר גם לנציג משרד הכלכלה משום שאתה מפנה את דבריך במישרין למשרד הזה.

יוסי יונה: נמצאת כאן נציגה ממשרד הכלכלה שישיבו לגבי הסוגיה הספציפית הזאת, שיש תכנית, היא לא שלמה אבל בכל זאת היא קיימת ואז השאלה המתבקשת היא מדוע לא נעשה די כדי ליישם אותה.

<מייק מסטאי: התכנית נבנית עכשיו ואמורה להיות מסוכמת באוצר ולא שותפה אליה כל ממשלת ישראל, כי היא חסרה מאד.

<מייק מסטאי: ואנחנו נקבל משהו.

<מייק מסטאי: אם אנחנו נקבל משהו, בצבא, היות ואני מגיע מצה"ל אחרי שלושים ושתיים שנות שרות, תמיד אנחנו שואלים מה יהיה ביום שאחרי אז ביום שאחרי, אם לא תהיה תכנית, זה חד משמעי, אם לא תהיה תכנית, המדינה מאבדת את הלגיטימציה שלה בגליל.

<מייק מסטאי: נקודה.

<מייק מסטאי: ילמדו את זה גם במדעי המדינה.

<מייק מסטאי: אם כן תהיה תכנית אנחנו בגליל, עם תשעים וארבע רשויות, לא מאורגנים והחשש שלי הוא שכולם יתחילו לריב עם כולם והכסף, בסופו של דבר, יחזור בסוף השנה לאוצר.

יוסי יונה: תודה מאיר.

יוסי יונה: על פי התכנית, את, ימית מלול, היית אמורה לדבר מיד אבל בגלל שסיון צריך לעזוב - - -

<ימית מלול: אני מוותרת.

<סיון יחיאלי: חברים, שלום לכולם, שלום לחברי הכנסת.

<סיון יחיאלי: הוועדה הזאת באמת חשובה אבל אנחנו גם צריכים להבין מה אנחנו רוצים.

<סיון יחיאלי: בסוף יש לנו איזו מטרה כאן.

<סיון יחיאלי: המטרה שלנו לייצר שינוי אסטרטגי בצפון.

<סיון יחיאלי: שינוי אסטרטגי הוא שינוי שאחרי שהוא מתרחש מה שהיה הוא לא מה שיהיה.

<סיון יחיאלי: זה בדיוק השינוי שאנחנו רוצים.

<סיון יחיאלי: אנחנו רוצים להיות במצב אחר.

<סיון יחיאלי: זה אומר שצריכים להינקט מספר צעדים אסטרטגיים ולצדם הרבה מאד צעדים טקטיים שתומכים באסטרטגיה הזאת.

<סיון יחיאלי: משרד הכלכלה עומד על חלק מהם ומשרד האוצר עומד על חלק מהם אבל אני רוצה להזהיר אותנו מדבר אחד, מן המכשלה הכי גדולה של ממשלת ישראל במדיניות שלה לאורך השנים.

<סיון יחיאלי: ממשלת ישראל בתפיסת עולם עושה הפרד ומשול.

<סיון יחיאלי: האבחנה הזאת, בתוך הגליל, במקום להסתכל על נפה ולהגיד: הנפה היא חלשה, הם מנסים לעשות גם בתוך הנפה הפרד ומשול.

<סיון יחיאלי: עשו את זה לאורך כל הדרך.

<סיון יחיאלי: מחפשים את המשחק של הסוציואקונומי, ההוא טיפה יותר גבוה, ההוא טיפה יותר נמוך, עושים מיליון העדפות ותחרות פנימית הרסנית בתוך האזור - - -

יוסי יונה: מה דעתך על היוזמה - - -

<סיון יחיאלי: זה בדיוק מה שמייקי - - -

יוסי יונה: יש איזשהו רעיון של "האישכול" - - -

<סיון יחיאלי: האשכולות, קודם כל אני מאד בעד האשכול, אני חבר באשכול, אני מן הראשונים שהצטרפו לאשכול גליל מערבי כשהיה האשכול הראשון, אני מאד בעד העסק הזה.

<סיון יחיאלי: אני חושב שזאת הדרך הנכונה, לייצר צמיחה מכלילה אבל אני רוצה להגיד יותר מזה.

<סיון יחיאלי: לא צריך לבוא אליי, ממשלת ישראל בהחלטות מצוינות, שתי החלטות מצוינות, 1066-67, החלטות שנוגעות לעדיפות לאומית, מדברות על אזורים.

<סיון יחיאלי: משרדי הממשלה לוקחים את האזורים האלה ופורטים אותם לפרוטות.

<סיון יחיאלי: עושים לנו הפרד ומשול וכתוצאה מזה אנחנו נלחמים אחד בשני.

<סיון יחיאלי: אני אומר כאן, תכנית הגליל חייבת להיות תכנית אזורית והיא צריכה לא להבחין בין אוכלוסיות, היא צריכה לא לנסות להבחין בין ישובים מסוציואקונומי כזה או כזה, כי אתם יודעים, לפני שבועיים התפרסם המדד הסוציואקונומי החדש, אמרתי את זה בוועדה הקודמת, שמענו את קולות הבכי של אלה שעלו מקילומטרים ואת קולות הצהלה של אלה שירדו.

<סיון יחיאלי: רק במדינה מפגרת מי שמשתפר בוכה ומי שלא מצליח ונכשל הוא שמח.

<סיון יחיאלי: זה רק במדינה מפגרת, מתוך מדיניות של ממשלת ישראל שהיא מובילה כבר שנים.

<סיון יחיאלי: כולם יודעים את זה וכולם נהנים מהמצב.

<סיון יחיאלי: יוצאים בשקט ואומרים: יופי, איזה יופי.

<סיון יחיאלי: אנחנו חייבים לשים לזה סוף.

<סיון יחיאלי: תכנית הגליל צריכה להיות תכנית טריטוריאלית, גיאוגרפית, מכלילה שנותנת מענה לצרכים של הגליל.

<סיון יחיאלי: תודה רבה.

יוסי יונה: עורכת הדין ימית מלול ינאי, בבקשה.

<ימית מלול ינאי: שלום לכולם.

<ימית מלול ינאי: תודה שהזמנתם אותי.

<ימית מלול ינאי: בתפקידי האחרון כיהנתי כראש אגף מחקר ברשות לפיתוח הגליל, בעצם עסקתי בחקירת נתונים לגבי רשויות מקומיות.

<ימית מלול ינאי: בנינו תעודות זהות מוניציפליות ובעצם איתרנו מגמות בשלושה ממדים.

<ימית מלול ינאי: בממד המוניציפלי, בממד האשכולי ובממד הכלל גלילי.

<ימית מלול ינאי: קודם כל, פרופ' יונה, שאלו אותי אם אני לוביסטית בגלל התג הכתום אז הסברתי שאני עורכת דין אבל החלטתי לשנות את זה, שאני לוביסטית של הגליל היום.

<ימית מלול ינאי: אני מקווה שזה יצליח היום.

יוסי יונה: בואי נאמר שלי באופן אישי אין בעיה עם זה שאת שתהיי לוביסטית של הגליל.

יוסי יונה: כל עוד שזו לא איזו חברה מסחרית שמקדמת איזשהם אינטרסים צרים.

<ימית מלול ינאי: לא, לא, כמובן.

יוסי יונה: הגליל הוא אינטרס לאומי, ממלכתי, הכול בסדר.

<ימית מלול ינאי: אני לא אחזור על כל הנתונים שהוצגו כאן ונותנים לזה מפה די מלאה לגבי המצב של הגליל.

<ימית מלול ינאי: לפי הבנתי הבעיות האסטרטגיות הארגוניות של הגליל, אני יכולה לחלק אותן לשלושה.

<ימית מלול ינאי: היקף הרשויות גדול מדי.

<ימית מלול ינאי: 94 רשויות, היקף רשויות גדול לכל הדעות שמייצר למעשה איזשהו סוג של שיח של מגדל בבל ובעצם יש ביזור רעיוני.

<ימית מלול ינאי: אין אחדות.

<ימית מלול ינאי: זה בהמשך למה שסיוון אמר קודם.

<ימית מלול ינאי: צריך איזשהו מנגנון אפקטיבי שייצר לחץ על השלטון המרכזי בהצבת האינטרסים של הגליל בפני מקבלי ההחלטות.

<ימית מלול ינאי: אנחנו בעצם מדברים הרבה על הקמת מועצת גליל, מקבילה לה מועצת יש"ע.

<ימית מלול ינאי: זה מה שלדעת התנועה "הגיע זמן גליל" וכמובן לדעת חוקרים רבים בתחום.

<ימית מלול ינאי: מה שכן יחולל שינוי מתוך איזושהי ראייה הוליסטית של הגליל ומתוך מתן פתרון אזורי.

<ימית מלול ינאי: בעיה נוספת אסטרטגית של הגליל היא שאין רעיון מארגן מוביל לכל תת אזור גיאוגרפי בגליל שמוסכים על כל הרשויות ומגובה על ידי השלטון המרכזי.

<ימית מלול ינאי: אלו הבעיות המרכזיות שאיתרנו.

<ימית מלול ינאי: לגבי הפתרונות, אני לא אחזור על הנתונים, הצגנו אותם אבל הפתרונות הם אלה.

<ימית מלול ינאי: אני אחזור על מה שמיקי זוהר הגדיר קודם, צריך להגדיר באופן חד ערכי את המשוואה של "כעומק הפריפריה כך עומק ההטבה.

<ימית מלול ינאי: זה המפתח.

<ימית מלול ינאי: בעצם, ההגדרה הזאת תוכל להעניק הטבת מיסוי לבעלי עסקים באופן מדורג וזה בעל כדאיות כלכלית משמעותית, שתניע בעלי חברות להעתיק את העסקים שלהם לפריפריה.

<ימית מלול ינאי: זה יזיז אותם.

<ימית מלול ינאי: אנחנו משוחחים עם הרבה מאד יזמים והרבה מאד חברות, יש הרבה מאד חסמים ואין כדאיות כלכלית לעשות את המעבר הזה.

<ימית מלול ינאי: אנחנו לא נחזור על מה שנאמר קודם לכן.

<ימית מלול ינאי: בניית מאפיין אזורי מוביל ותמיכה בו בהיבטים השונים.

<ימית מלול ינאי: זה משהו שבהמשך לעניין של האשכולות, כל אשכול רשויות חייב לצבוע את עצמו באיזשהו סוג של מאפיין, מאפיין תעסוקתי או מאפיין מחקרי ובעצם לבנות סביב המאפיין זה וקטורים כלכליים שגם יתמכו את המאמץ המרכזי להביא אנשים לגליל וגם יחייבו את המדינה בהשקעת משאבים באשכול, לפי האפיון שלו.

<ימית מלול ינאי: זה מפתח מאד מאוד מרכזי.

<ימית מלול ינאי: השקעה בחברה הערבית שהינה בעלת פוטנציאל עסקי כלכלי אסטרטגי לגליל.

<ימית מלול ינאי: לגבי החלוקה של המשאבים במרחב המוניציפלי, בהבנה שלנו, אנחנו חושבים שזה צריך להיות 15% במרחב המוניציפלי, במרחב האשכולות 35% ובמרחב הכלל גלילי 50%.

<ימית מלול ינאי: עוד דבר אחד מאד חשוב.

<ימית מלול ינאי: המדינה, להבנתי כמובן ובהמשך למחקרים ולנתונים שאני אוספת, חייבת להרים מסך לגבי העניין של צדק חלוקתי של כל הנכסים בגליל.

<ימית מלול ינאי: היקף הנכסים והקרקעות בעיקר במועצות האזוריות עולה באופן מובהק על השיעור באוכלוסייה של התושבים וכאן מתחילה בעיה קשה.

<ימית מלול ינאי: פרופ' יונה, אתה בטח מכיר את הנושא ויודע.

<ימית מלול ינאי: אני רוצה גם להתייחס לעניין הרשויות הערביות כי הן בעצם נחנקות במרחב המוניציפלי הכחול והן לא זוכות למשאבי הכנסה מעבר לארנונה ואז הבעיה מחמירה.

חנין זועבי: אין ארנונה תעשייתית בכלל.

<ימית מלול ינאי: כן.

<ימית מלול ינאי: עוד דבר אחד לסיום.

<ימית מלול ינאי: ברגע שבעצם יקבעו קריטריון מוביל או מאפיין מוביל לכל אזור, אז למעשה המדינה תוכל באופן יעיל יותר לתמרץ את האשכול, את האזור, על ידי דוגמאות כמו מענקי מעבר, פטור ממע"מ, פטור ממס הכנסה ואז, כמו הגליל המזרחי עם ה- medical food לממשלה תהיה יכולת מעשית לתעל לשם משאבים וכספים.

<ימית מלול ינאי: תודה רבה.

יוסי יונה: תודה לעורכת הדין ימית מלול ינאי על ההצגה המאוד מהוקצעת.

<קריאה: עוד לא סיימה, יש לה עוד קצת.

<לימית מלול ינאי: לא, לטובת המשתתפים הרבים שרוצים לדבר.

יוסי יונה: כן, בטוח שיש לה עוד הרבה מה לומר.

יוסי יונה: עכשיו גברת טובה מעוז.

<טובה מעוז: אני טובה מעוז, חברת מועצת עיר במעלות תרשיחא.

<טובה מעוז: אני הגעתי לצפון לפני שלושים וחמש שנה ואני לא יכולה לומר לכם שהמצב היה יותר טוב אלא שהייתה סיבה להגיע.

<טובה מעוז: אל"ף, היה "אקדמאים לצפון", קיבלנו הטבות בדיור, קיבלנו הטבות בחינוך והיום לא השתנו דברים.

<טובה מעוז: מי שמגיע היום לצפון מחפש כמה דברים.

<טובה מעוז: הוא מחפש תעסוקה, חינוך לילדים ודיור.

<טובה מעוז: בוא נאמר שדיור לאט לאט הולך ומתפתח ומתקדם.

<טובה מעוז: תעסוקה עדיין קשה, אנחנו שולחים את הילדים שלנו ללמוד, רוב הילדים שלנו בגליל עזבו ולמדו אבל אין להם לאן לחזור ואז הם נשארים במרכז.

<טובה מעוז: זה חמור מאד.

<טובה מעוז: המטרה שלנו היא לקדם את חבל הארץ שלנו.

<טובה מעוז: יש לנו היום נגישות יותר קלה, יש לנו רכבות ויש לנו אוטובוסים בצורה הרבה יותר טובה.

<טובה מעוז: אין אף פעם שלמות אבל עדיין, הילדים לא חוזרים.

<טובה מעוז: והסיבות נאמרו כאן, אם זו אוניברסיטה, אם אלו הטבות מס, הרי הטבות מס, מה הן מביאות, הן מביאות אוכלוסייה חזקה.

<טובה מעוז: האוכלוסייה החזקה מגיעה כשיש לה הטבות מס.

<טובה מעוז: אני רוצה להודות לחבר הכנסת מיקי זוהר שלקח את זה כפרויקט ואני מקווה שאתם המחוקקים, חבר הכנסת יונה, אני מאד מקווה שאתם, המחוקקים, זה על השולחן שלכם, תחזירו עטרה ליושנה.

<טובה מעוז: עשינו את זה בשנות השמונים, בואו נעשה את זה שוב, תודה.

יוסי יונה: תודה לך.

<אופיר יחזקאלי: יונה, אפשר שניה - - - סתם באמת, בסוף חבר כנסת אחד מהאופוזיציה, זה לא מוביל אותנו לשום מקום, אנחנו מזמן צריכים לצאת - - -

יוסי יונה: תודה על המחמאה.

<אופיר יחזקאלי: אני ממש מבקש, יש פה קבוצה שלמה של חבר'ה שבאו מקריית שמונה, חבר'ה צעירים, חבר'ה של קהילות, שמחכים המון זמן לדבר.

<אופיר יחזקאלי: שמענו יותר מדי בלבולים של חברי כנסת, no offence, תנו בבקשה למי שפה לדבר.

יוסי יונה: בוא נגיד שאני מסתייג מן הסגנון של הדיבור שלך אבל אני בהחלט רוצה שכל אחד מפה, מן הישר שאכן הוא ידבר.

יוסי יונה: הסדר הוא כזה.

יוסי יונה: הבט שניה, עלו הערות ונאמרו דברים, דברי טעם מצדכם ואני חשבתי שזה נכון וכך גם הסדר של הישיבה, שיהיו גם נציגים מטעמם של פקידי ההתיישבות, שיאמרו, כי יכול מאד להיות שחלק מהבקשות והטענות והדברים שעלו כאן יש להם איזשהו מענה אתם לא רוצים לשמוע איך נציגי הממשלה רוצים להשיב לדברים שאתם אמרתם?

<אופיר יחזקאלי: אנחנו נשמח אם - - -

יוסי יונה: בוא, בבקשה, בוא נשמע עוד משתתף ומשתתפת ואחר כך נעבור כדי לשמוע.

יוסי יונה: כן.

<תאיר בן משה: הגענו במיוחד מקריית שמונה ואני אשמח לדבר.

<קריאה: בשמחה.

<לילי קידר: לתת לאשקלון - - - כי אני מבינה שמדובר כאן על הגליל ולא על הנגב, למרות שזה תוכנן להיות על הנגב והגליל.

<קריאה: יום הגליל היום, היום זה יום הגליל.

יוסי יונה: אין בעיה.

יוסי יונה: גבירתי, גבירתי, מה שמך?

<תאיר בן משה: תאיר.

יוסי יונה: תאיר, בבקשה.

יוסי יונה: הגידי את שמך המלא כך שיהיה לפרוטוקול.

<תאיר בן משה: שמי תאיר בן משה, אני גרה בקריית שמונה.

<תאיר בן משה: בחרתי לגור בעיר הזאת מתוך בחירה, מתוך חלום שלי לגור בצפון, זה מקום שאני מאד מאוד אוהבת.

<תאיר בן משה: לצערי, אין לנו תעסוקה.

<תאיר בן משה: אנחנו לא מצליחים למצוא את עצמנו מבחינה כלכלית.

<תאיר בן משה: הצטרפתי לקהילה של "תוצרת הארץ" שזו קהילה של סטודנטים שגרים בעיר מתוך הצהרה לפתח את קריית שמונה, להביא תעסוקה איכותית, לגרום לקריית שמונה להפוך להיות מקום גדול ומשגשג.

<תאיר בן משה: לצערי, כיום אין לאן להתקדם.

<תאיר בן משה: אנחנו מאד מאוד מאוד מבקשים ורוצים שתצביעו לטובת התקציב שבעזרת השם זה יתקיים.

<תאיר בן משה: עצוב לי מאד שאנו צריכים, אני ובעלי, לשבת ולחשוב האם לעזוב את קריית שמונה עוד פעם ועוד פעם, אפילו שזה מקום שאנחנו מאד אוהבים.

<תאיר בן משה: כשמדברים על הצפון אז אנחנו מבקשים שיתייחסו גם לצפון הרחוק, גם למקום שיותר רחוק ממרכז הארץ.

<תאיר בן משה: אין לנו רכבת להגיע למרכז, אוטובוס הוא כמעט שלש שעות וחצי כדי להגיע לתל אביב או לירושלים.

<תאיר בן משה: אין מקומות תעסוקה איכותיים לאקדמאים, אין לנו לאן להתקדם.

<אופיר יחזקאלי: הפוטנציאל הוא גדול.

יוסי יונה: תודה רבה.

יוסי יונה: אני רוצה לאפשר לגברת לילי קידר לומר דבריה.

יוסי יונה: אתה לא תקופח.

יוסי יונה: בבקשה, לילי.

<לילי קידר: אני לילי קידר ואני מעיריית אשקלון.

<לילי קידר: הדיון היה אמור להתקיים מחר, הוא הוקדם להיום, אנחנו הוזמנו והתכוננו ואני רוצה להגיד לחבריי מהצפון שאני מזדהה עם כל מלה שאמרתם.

<לילי קידר: הצפון לא שונה מהדרום ואפילו מאשקלון שהיא לא בדיוק קצה הדרום.

<קריאה: רק תביאי את חוף הים אלינו.

<לילי קידר: בכייף.

<לילי קידר: אתם מוזמנים אלינו.

<לילי קידר: יש לנו שלושה עשר קילומטרים של חוף ים מדהים.

<קריאה: לא, אנחנו רוצים את הים.

<לילי קידר: רק חבל שגם התיירות אצלנו מאד מאוד - - - אבל אני כן רוצה לדבר על אשקלון, העיר אקשלון מונה 146,000 תושבים.

<לילי קידר: (היו"ר מכלוף מיקי זוהר)

מכלוף מיקי זוהר: כן, בבקשה.

<לילי קידר: מיקי, אני מברכת על כך.

<לילי קידר: שוב, אני רוצה לחזור.

מכלוף מיקי זוהר: ברור שיש גם דרום, לא רק צפון.

<לילי קידר: הזמנת בצורה מסודרת.

<לילי קידר: אשקלון מונה מעל 146,000 תושבים, כ-15,000 תושבים הגיעו אלינו בשנתיים האחרונות וזו הגירה חיובית טובה.

<לילי קידר: חלקם מחתך סוציואקונומי גבוה, חלקם בינוני ונמוך ואנחנו יודעים להתנהל מול כולם.

<לילי קידר: אזורי התעשייה באשדוד, פארק התעשייה באשקלון - - -

מכלוף מיקי זוהר: זה בסדר.

מכלוף מיקי זוהר: אנחנו הוועדה לצדק חלוקתי ושוויון חברתי וכשאנחנו מדברים, שניה, חברים, לא להפריע, על סדר עדיפות לאומי בתחום התעסוקה לאזור פריפריה אז זה גם אשקלון, אשקלון היא גם פריפריה, זו מהות הדיון.

מכלוף מיקי זוהר: זה שביקשנו לציין את יום הגליל, לא אומר שלא ידברו פה על הדרום, עם כל הכבוד.

מכלוף מיקי זוהר: לא להפריע, פעם אחרונה.

מכלוף מיקי זוהר: תמשיכי.

<לילי קידר: אזור התעשייה הדרומי של העיר אשקלון יושב 6.8 ק"מ מעזה.

<לילי קידר: עד שנת 2011 הוא הוגדר כאזור עדיפות לאומית א' - - - בחתך סוציואקונומי עלינו מ-4 ל-4.9 אז החריגו אותנו והיום אנחנו לא מוגדרים כאזור עדיפות לאומי.

<לילי קידר: להביא עסקים לעיר אשקלון זה בעייתי ביותר.

<לילי קידר: גם אם כבר יש עסקים שרוצים להגיע ולעבור מהמרכז לאשקלון, אי אפשר להקצות עבורם שטחים.

<לילי קידר: השטחים שנותרו לנו הם שטחים שיוצאים במכרזים.

<לילי קידר: מכרזים הם בעיה משום שאנשי נדל"ן קונים את השטחים.

<קריאה: איך המדינה - - במכרזים?

<לילי קידר: יש הקצאות לאזורי עדיפות לאומית, יש הקצאות שאתה בא, משרד הכלכלה בוחן אותך ואכן, מכתיב, האם הוא מתאים או לא מתאים להיכנס לאזור תעשיה.

<לילי קידר: כך זה היה באזור התעשייה באשקלון עד שנת 2011 וב-2013 שבכלל, אז פרסמו את הטבלה, שם לא יכולנו יותר להקצות שטחים.

<לילי קידר: צריך להגיד דבר נוסף, שאשקלון חתמה על הסכם גג ענק, הולכים לקום שם 33,000 יח"ד.

<לילי קידר: זאת אומרת שאנחנו הולכים להכפיל את העיר.

<קריאה: הלוואי על הגליל.

<לילי קידר: במסגרת הזאת גם נתנו לנו 1,660,000 מ"ר של אזורי תעשיה בתוכם פארק הייטק ענק, מי יבוא לפארק ההייטק הזה?

<לילי קידר: אף אחד לא רוצה לבוא.

<לילי קידר: אי אפשר לשווק בכלל את השטחים האלה.

<לילי קידר: אנחנו קוראים מעל במה זו לכך שאזורי התעשייה באשקלון יוגדרו כאזור עדיפות לאומית.

<לילי קידר: אי אפשר לבנות 33,000 יחידות דיור ו-11,000 באופן מידי יוצאות לשיווק, אי אפשר להשאיר אותנו כ"עיר שינה".

<לילי קידר: אני, במשך 32 שנים נסעתי לתל אביב.

<לילי קידר: אני אישית נסעתי כל בוקר מאשקלון לתל אביב.

<לילי קידר: זאת השנה הראשונה שאני עובדת בעיר אשקלון וזה נראה לי דבר אדיר.

<לילי קידר: יש לנו שובלים של אנשים שיוצאים מדי בוקר, שובלים של מכוניות שיוצאות מן העיר אשקלון למרכז הארץ.

<לילי קידר: יש לנו חבר'ה מצוינים, חבר'ה אקדמאים וכולם נוסעים לחברות ההייטק שיושבות במרכז הארץ.

<לילי קידר: מעל הבמה הזאת אני קוראת, אל"ף, מיקי, אני מזמינה אותך לבוא ולבקר בעיר אשקלון - - -

מכלוף מיקי זוהר: נמצא שם כל יומיים בערך.

<לילי קידר: אני מזמינה אותך להיות אורח שלי בעיר אשקלון ולעשות סיבוב באזורי התעשייה.

מכלוף מיקי זוהר: זה בערך רבע שעה נסיעה מהבית שלי.

<לילי קידר: נהדר.

מכלוף מיקי זוהר: גם מכיר את - - -

<לילי קידר: נהדר.

<לילי קידר: אני מחבקת כאן את אנשי הצפון, מבינה ללבכם ואני מרגישה שאנחנו אחד, צפון ודרום.

מכלוף מיקי זוהר: גם אני.

מכלוף מיקי זוהר: תודה רבה גברתי.

מכלוף מיקי זוהר: אופיר יחזקאלי, מי מטעמך רוצה לומר משהו?

<אופיר יחזקאלי: אני.

מכלוף מיקי זוהר: אתה, בבקשה.

<אופיר יחזקאלי: הייתה לך קודם הערה לגבי ההפרדה של התכנית הכלכלית מתכנית החומש, שהיא תכנית אז - - -

מכלוף מיקי זוהר: זו המציאות שהושגה על ידי אגף התקציבים כרגע.

<אופיר יחזקאלי: אני אומר, חשוב להבין, תראה, בסוף, כדי לסיים את ההגירה השלילית מהגליל וקריית שמונה, זו צריכה להיות תכנית שהיא כוללנית, שיש בה לא מעט מרכיבים.

<אופיר יחזקאלי: מרכיב התעסוקה הוא המרכיב הכי משמעותי כרגע.

<אופיר יחזקאלי: הסיפור פה הוא לא רק אחוזי אבטלה, זה גם אחוז המשרות האיכותיות.

<אופיר יחזקאלי: דיברו על זה, אני לא אחזור על זה אבל לצד זה סוגיית התרבות היא קריטית, סוגיית הבריאות וסוגיית הדיור.

<אופיר יחזקאלי: לכן תכנית החומש, כמו שעובדים עליה בתוך אגף התקציבים כרגע, להבנתנו, היא צריכה לעבור כמכלול אחד שלם.

<אופיר יחזקאלי: מיקי בסוף, השאלה היא מאד פשוטה.

<אופיר יחזקאלי: איפה אתה, כחבר קואליציה, מרכז ועדת כספים מטעם הקואליציה, חבר קואליציה בכיר, איך אתם כחברי הקואליציה באים ואומרים: אנחנו לא מוכנים שהתקציב הזה יעבור בלי שיהיה בתוכו תקציב לצפון.

<אופיר יחזקאלי: זו השאלה המרכזית כרגע אבל הוא לא אתי כי הוא מדבר עכשיו - - -

מכלוף מיקי זוהר: רגע, רגע, כן, הוא פשוט מעדכן אותי בנושאים קואליציוניים כמו שאמרת, לגבי הצבעות, שזה גם לא פחות חשוב בוועדת הכספים, כן.

<אופיר יחזקאלי: השאלה פה היא עד כמה זה חשוב לחברי הכנסת בקואליציה, עד כמה זה חשוב לחברי הכנסת של "הליכוד" שהתכנית הזו ואני מזכיר לך שקריית שמונה זו עיר משמעותית ומי כמו יגאל בוזגלו מכיר את זה, מבחינת מצביעי "ליכוד", שבסופו של יום, כדי שהיא תתפתח ותתקדם, שאתם תעמדו על הרגליים האחוריות, שבלי תקציב לצפון התקציב בממשלה לא יעבור.

<אופיר יחזקאלי: זה הכול.

<אופיר יחזקאלי: זאת השאלה בסופו של דבר, אחרי כל המלים הגדולות בחדר הזה.

<אופיר יחזקאלי: תכניות נכתבו, הזדמנויות קיימות, הכול קיים.

<אופיר יחזקאלי: רק באמת תנו לנו לעבוד.

<אופיר יחזקאלי: תודה רבה.

מכלוף מיקי זוהר: ברור, הדברים ברורים וגם המסר ברור.

מכלוף מיקי זוהר: אחרון הדוברים.

<ימית מלול ינאי: מיקי, סליחה, אפשר לומר משהו בהתייחסות?

מכלוף מיקי זוהר: כן, מה שמך ואיזה תפקיד?

<ימית מלול ינאי: עורכת הדין ינאי, ימית מלול.

<ימית מלול ינאי: דיברתי קודם והצגתי פחות או יותר את הבעיות האסטרטגיות של הגליל.

<ימית מלול ינאי: ינאי זה השם הראשון שלי.

<ימית מלול ינאי: יגאל, אני מבינה שהיית חייל.

<ימית מלול ינאי: מיקי - - -

מכלוף מיקי זוהר: זה היה ברדיו, יוסי.

<קריאה: היה טוב ברדיו.

יוסי יונה: דיברנו על מה שקורה פה.

<ימית מלול ינאי: רציתי רק להתייחס - - -

מכלוף מיקי זוהר: אם הוועדה שלי מובילה לראיונות ברדיו, כבר זה אומר - - -

יוסי יונה: הערכת חסר מבחינתך לגבי המשמעות הציבורית שלך.

<ימית מלול ינאי: אם העלינו היום את הגליל לשיח ציבורי אז הצלחנו במשהו היום.

<ימית מלול ינאי: בהמשך למה שאופיר אמר, יש מגמה שלא הרבה מודעים לה, או שלא מודעים למשמעות שלה והיא ההיחלשות הכלכלית של המרחבים האורבניים לעומת המרחבים הכפריים.

<ימית מלול ינאי: יש איזו בלימה מסוימת בהגירה השלילית מכל הגליל אבל, בתוך הגליל עצמו יש תנועה מהמרחב האורבני למרחב הכפרי ומה שקורה הוא שהגיל הממוצע בערים גדל.

<ימית מלול ינאי: ברגע שהערים שלנו נחלשות זה פוגע בחוסן של החברה האזרחית כולה.

<ימית מלול ינאי: לא מבינים את זה.

<ימית מלול ינאי: צריכה להיות לזה משמעות בתוך התכנית הלאומית, לתת עדיפות לערים מתוך הבנה שהן גם החוסן שלנו בתוך הגליל.

<ימית מלול ינאי: בהתייחס לזה, מיקי, יש את ענין הטבות המס.

<ימית מלול ינאי: מפת הטבות המס האחרונה לא היטיבה, אני אגיד את זה בצורה אחרת, היא הייתה צריכה לתת יתרון יחסי לערים, פעם אחת על פני המקום ופעם שניה על פני המדינה.

<ימית מלול ינאי: מה שקרה כאן הוא שיש כאן עיוות מסוים, שבעצם אין יתרון ממשי לגור בערים וזה משהו שצריך להילקח בחשבון בתכנית הכלכלית.

מכלוף מיקי זוהר: נכון, נכון, את צודקת, אני מבין מה שאת אומרת, אני עסקתי בזה וניסיתי לקדם הטבות מס גבוהות יותר לערים על חשבון הישובים.

מכלוף מיקי זוהר: זה לא היה פשוט, זה מצריך תיקון וזה עוד יטופל.

מכלוף מיקי זוהר: אחרון הדוברים, עלי עלאא, ראש תחום המגזר הערבי של התאחדות התעשיינים.

<עלאא עאלם: כן, שלום לכולם.

<עלאא עאלם: תודה רבה על ההזמנה.

<עלאא עאלם: שמי עלאא עאלֶם, ראש תחום החברה הערבית בהתאחדות התעשיינים.

<עלאא עאלם: במסגרת תפקידי ביומיום אני מבקר הרבה במפעלים בישובים הערביים.

<עלאא עאלם: אני אציג כמה נתונים ואחר כך אני עובר להצעות והמלצות.

<עלאא עאלם: לפי המיפוי שעשינו, קיימים כיום כ-120 מפעלים בישובים הערביים, שיש להם מעל 20 עובדים.

<עלאא עאלם: קיימים בצפון שלושים אזורי תעשיה אבל לצערי הרב, כמעט ואין אזורי תעשיה בישובים הערביים שהם מוסדרים.

<עלאא עאלם: החבר'ה פה הציגו את הבעיה של המשפחות הערביות, הציגו את העניין של האלימות, האבטלה והכנסות נמוכות של ארנונה ממגורים.

<עלאא עאלם: מצד שני, יש זמן גידול במספר הסטודנטים בחברה הערבית.

<עלאא עאלם: מה שהייתי מליץ הוא להקים מפעלי עוגן בישובים הערביים וגם מפעלים שהם אזוריים, מרחביים.

<עלאא עאלם: נכון ואנחנו יודעים שהוצאות הפיתוח הן גבוהות אבל מצד שני, יש תמריצים ממשלתיים לאזורי תעשיה באזורי פיתוח א'.

<עלאא עאלם: לסיכום, אני חושב שחיזוק התעשייה בישובים ערביים גורם להוספת מעגלי תעשיה ביחס של 1:2.5, דבר אשר כמובן פותר את בעיית האבטלה בחברה הערבית.

מכלוף מיקי זוהר: בהחלט, מסכים עם כל מילה.

מכלוף מיקי זוהר: בואו נסיק מסקנות.

מכלוף מיקי זוהר: הוועדה תפעל, פועלת ותמשיך לפעול בנחישות, ליישומה של תכנית החומש ולהכללתה בתקציב הדו שנתי.

מכלוף מיקי זוהר: זו אחת המשימות הגדולות והחשובות של הוועדה בראשיתי ואני כולי תקוה שנביא את הבשורה.

מכלוף מיקי זוהר: הוועדה תפעל לקדם תהליך של סדר עדיפויות שווה מבחינה לאומית ותעסוקה תוך שימת דגש על כך שהעדיפות תכוון לפי מצב סוציואקונומי נמוך ועל פי אזורי אבטלה.

מכלוף מיקי זוהר: כמובן שהמדד הפריפריאלי הגיאוגרפי יהיה גורם מכריע בהחלטה.

מכלוף מיקי זוהר: הוועדה לומדת שיש רצון ותכנית לעידוד מפעלים בצפון אך התקציב מצוי לכך נמצא בתכנית החומש, על פי האמירה של אגף התקציבים.

מכלוף מיקי זוהר: הוועדה מבינה שאם תכנית החומש לא תאושר אין קיום לתכנית.

מכלוף מיקי זוהר: הוועדה תדרוש מהממשלה או לאשר את תכנית החומש, שזה כמובן חלק ממה שהוועדה פועלת בו, ולקדם כמובן תכנית לעידוד מפעלים בצפון, או להפריד את העניין מתכנית החומש ולתת תקציב ייעודי ללא קשר לתכנית.

מכלוף מיקי זוהר: הוועדה תפנה לממשלה בדרישה לכלול בתכנית הלאומית לגליל גם את משרדי הממשלה הבאים כמו הבריאות, התיירות, החינוך התרבות והכלכלה.

מכלוף מיקי זוהר: הוועדה קוראת לשר האוצר לבחון הסדרת הטבות מיסוי על מקורות עסוקה באמצעות קביעת משקלים נכונים בין המדדים השונים, מדד פריפריאלי, מדד חברתי-כלכלי ומדדים נוספים.

מכלוף מיקי זוהר: הוועדה מודה למשתתפים.

מכלוף מיקי זוהר: הוועדה הסתיימה.